เรื่องร้องเรียน: บ้านเลขที่ 25/545 ซอยรามคำแหง 174 (หมู่บ้านบัวขาว) ถนนรามคำแหง แขวงมีนบุรี เขตมีนบุรี กรุงเทพมหานคร 10510 มีการตอกเคาะทำงานเสียงดังมาหลายวันแล้ว เป็นการทำงานส่วนตัวไม่ใช่ตกแต่งบ้าน เคยแจ้งปัญหาไปแล้วหยุดไปพักหนึ่ง แล้วกลับมาทำงานใหม่ อยากให้เจ้าหน้าที่มาตรวจสอบและตักเตือนให้ด้วยครับ เสียงดังรบกวนมาก ที่บ้านต้องทำงาน WFH เสียสมาธิมากครับ
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล สำนักงานเขตมีนบุรี ตรวจสอบบ้านเลขที่ 25/545 ซ.41หมู่บ้านบัวขาวฝั่งใน พบนางจารุวรรณ ขำไพโรจน์ เจ้าของบ้าน สิ่งที่ก่อให้เกิดเสียงเคาะตามที่ร้องเรียน เป็นการทำงานศิลปหัตถกรรม  ดุนโลหะเป็นลวดลายประกอบงานศิลป์ โดยลูกชายเป็นคนทำ ซึ่งทำเสร็จเป็นชิ้นงาน ไม่ได้มีงานตลอดเวลา ซึ่งเจ้าหน้าที่ตรวจสอบและสอบถามผู้พักอาศัยข้างเคียงไม่ได้รับความเดือดร้อน ทั้งนี้ได้แนะนำให้เพิ่มความระมัดระวัง ห้ามทำงานที่เกิดเสียงในเวลากลางคืน
ความเห็นของผู้แจ้ง: ตามข้อมูลที่แจ้งไปครับว่าเดือดร้อน เพราะทางผู้แจ้งก็ไม่ได้มีปัญหาอะไรกับผู้ถูกแจ้ง ไม่มีการใส่ร้ายกัน แต่ข้างบ้านที่บอกว่าไม่เดือดร้อนเพราะส่วนใหญ่ออกไปทำงานกัน กว่าจะกลับก็มืดแล้ว ส่วนบางคนก็รู้จักกับบ้านที่ถูกร้องเรียนเลยไม่มีปัญหาอะไร ส่วนผู้แจ้งต้องเรียนและ WFH ทุกวันและต้องใช้สมาธิในการทำงาน ยังไงก็ขอขอบคุณเจ้าหน้าที่ ที่มาดำเนินการให้ ถ้าได้รับความเดือดร้อนอีกคงต้องแจ้งกลับไปใหม่ แต่ขอหัก 2 คะแนนตรงที่แจ้งว่าเพื่อนบ้านไม่ได้รับความเดือดร้อน เพราะถ้าไม่เดือดร้อนคงไม่แจ้ง ทุกวันนี้ต้องมาระแวงว่าบ้านเขาจะทำงานวันไหน จิตจะเสียเพราะเสียงเคาะนี่แหละครับ แต่ขอชมว่าเจ้าหน้าที่ทำงานไวมาก
พื้นที่: แขวงมีนบุรี เขตมีนบุรี กรุงเทพมหานคร